**Z á p i s n i c a**

z  12. riadneho zasadania Obecného zastupiteľstva v Krížovej Vsi konaného

03. marca 2017

**Otvorenie: 18,30 hod.**

**Ukončenie: 21,00 hod**.

**P r í t o m n í :**

- poslanci : 9

**Ostatní prítomní:** 0

**P r o g r a m:**

1. Otvorenie a privítanie

2. Kontrola plnenia uznesení

3. Správa kontrolóra obce za rok 2016

4. Správou o výsledkoch inventarizácie za rok 2016

5. Úprava rozpočtu prístavba k budove požiarnej zbrojnice

6. Úprava limitu financií v pokladní k dennej prevádzke..

7. Návrh plánu OZ na rok 2017.

8. Zapojenie sa do výzvy občianske hliadky

8. Diskusia

9. Záver

Rokovanie obecného zastupiteľstva v Krížovej Vsi otvoril

a viedol starosta obce. Privítal prítomných a prehlásil zasadanie obecného zastupiteľstva

za uznášania schopné.

Za overovateľov zápisnice boli určení:

p. Jakub Horváth a  p. Jozef Hangurbadžo

Ďalší priebeh rokovania – materiály sú priložené k zápisnici.

K bodu 2 programu :

Správu o plnení uznesení z predchádzajúceho zasadania OZ podal starosta.

Uznesenie č 65 /2017

K bodu 3 programu :

Správa kontrolóra obce za rok 2016

Návrh podal starosta obce

Starosta obce k uvedenému bodu programu otvoril rozpravu :

Keďže k návrhu neboli vznesené pozmeňujúce návrhy, starosta rozpravu

ukončil a dal hlasovať.

Hlasovanie o predloženom návrhu:

Za: 9 Proti: 0 Zdržalo sa: 0

Poslanci obecného zastupiteľstva Krížovej Vsi tento bod programu: schválili

Uznesením č.66 /2017

K bodu 4 programu :

Správa o výsledkoch inventarizácie za rok 2016.

Správu podal predseda inventarizačnej komisie p. Ing. Mgr. Peter Venglik.

Starosta k uvedenému bodu otvoril rozpravu:

Keďže k návrhu neboli vznesené žiadne návrhy, starosta obce rozpravu

ukončil a dal hlasovať.

Hlasovanie o predloženom návrhu:

Za: 9 Proti: 0 Zdržalo sa: 0

Poslanci obecného zastupiteľstva Krížovej Vsi tento bod programu schválili

Uznesením č 67 /2017

K bodu 5 programu:

Úprava rozpočtu prístavba k budove požiarnej zbrojnice

Správu podal starosta obce oboznámil poslancov o akú úpravu ide materiáli sú

súčasťou zápisnice.

Starosta k uvedenému bodu programu otvoril rozpravu.

Keďže k návrhu neboli žiadne návrhy, starosta obce rozpravu

ukončil a dal hlasovať.

Za: 9 Proti: 0 Zdržalo sa: 0

Poslanci obecného zastupiteľstva Krížovej Vsi tento bod programu schválili

Uznesením č 68 / 2017

K bodu 6 programu:

Úprava limitu v pokladní k dennej potrebe.

Správu podal starosta obce oboznámil poslancov o akú zmenu ide že pri terajšom

limite v pokladni, kde ľudia si chodia platiť viac osobne priamo do pokladne je tento

limit, ktorý máme nízky a preto navrhujeme upraviť z terajších 1 000 eur

na sumu 2 000 eur. Aby nedochádzalo k porušovaniu zákona.

Starosta k uvedenému bodu programu otvoril rozpravu.

Keďže k návrhu neboli vznesené žiadne návrhy, starosta obce rozpravu

ukončil a dal hlasovať.

Za: 9 Proti: 0 Zdržalo sa: 0

Poslanci obecného zastupiteľstva Krížovej Vsi tento bod programu schválili

Uznesením č 69 / 2017

K bodu 7 programu:

Návrh plánu OZ na rok 2017 .

Návrh podal starosta obce.

Starosta k tomuto bodu programu otvoril rozpravu :

Poslanec : Jozef Hangurbadžo navrhol obecnému zastupiteľstvu, aby sa navýšil počet

zasadnutí obecného zastupiteľstva v roku a tak tiež navrhoval zvýšenie odmeny

poslanca z terajších z 30 euro na 50 euro za jedno sedenie obecného zastupiteľstva.

Poslanci:

p. Blanár, p. Duduš, p. Gabor, p. Hangurbadžo ml, p. Hangurbadžo, p. Venglik,

poukázali, že je zbytočné sa často stretávať, lebo nie je dôvod a ak by bolo potrebné vie starosta zvolať mimoriadne zastupiteľstvo, že treba pokračovať podľa plánu návrhu, aký sa schválil.

Keďže k návrhu neboli vznesené žiadne návrhy, starosta obce rozpravu

ukončil a dal hlasovať.

Za návrh poslanca Jozefa Hangurbadža o navýšenie odmien poslancom z terajších 30 eur na 50 eur za jedno sedenie.

Za: 9 Proti: 0 Zdržalo sa : 0

Poslanci obecného zastupiteľstva Krížovej Vsi tento bod programu schválili

Uznesením č .70/ 2017

K bodu 8 programu :

Zapojenie sa do výzvy občianske hliadky.

Návrh podal starosta obce poinformoval poslancov o výzve.

Keďže k návrhu neboli vznesené žiadne návrhy, starosta obce rozpravu ukončil a dal

hlasovať.

Za: 9 Proti:0 Zdržalo sa: 0

Poslanci obecného zastupiteľstva Krížovej Vsi tento bod programu schválili

Uznesením č 71/2017

D i s k u s i a :

Poslanci : p. Gážik Ján, p. Hangurbadžo Jozef, p. Horváth Jakub :

Navrhovali, aby obec zamestnala aspoň štyroch občanov z rómskych

spoluobčanov, aby títo dohliadali na poriadok okolo kontajnerov a celkovo

aj v celej osade.

Poslanci : p. Duduš Rastislav, p. Blanár Roman a ďalší poukázali na to, že nie je to

pravé riešenie tohto dlhodobého problému vzhľadom na to, že v obci sa denne vykonávajú aktivačné práce s veľkým počtom uchádzačov o zamestnanie . A taktiež poukázali na to, že z týchto ľudí, ktorých by sme zamestnali stali by sa nie tí čo majú dozerať na poriadok, ale samotní čo by museli upratovať.

Navrhli starostovi, aby pri výbere jednotlivých koordinátorov na tieto práce

boli dosadení ,takí ktorí sú zodpovednejší na túto prácu. A týmto riešením

obec by prichádzala o nemalé finančné prostriedky, ktoré vie zmysluplnejšie

použiť pre prospech celej obce.

Jedno z možných riešení je aj počkať si na výzvu z ÚPSVR a uchádzať sa

o túto výzvu, ako už to bolo v minulosti.

Poslanec : p. Hangurbadžo Jozef :

Opýtal sa starostu: že navrhoval na predošlom sedení, aby v bytovkách boli

urobené ešte jedny vstupné dvere a že sa nič nerobí, prešla aj zima a že nič.

poukázal aj na to: že neboli vyplatené odmeny pre Gažikovú R. a Gažikovú M

Starosta :

Je pravdou aj sa ospravedlňujem, že sa okolo toho nič konkrétne neurobilo, ale

stanoviská, niektorých bývajúcich boli, že je to zbytočné, že sú tam dvere a nikto ich nezatvára, iba že sa s nimi búcha a keď budú ďalšie tak to bude ešte horšie, lebo tieto budú veľmi blízko pri ich vstupoch do bytov a budú ich rušiť pri takomto pohybe ľudí, aký je tam v súčasnej dobe.

A skúsenosťou bolo aj to, že nie je to tak dávno, čo sme všetky vchodové dvere

opravili, sfunkčnili, dali do stavu použitia, aby plnili svoj účel.

Ale tie nemali dlhu budúcnosť, tak sa potvrdili slová samotných nájomcov

bytov.

Poslanec : p. Hangurbadžo Jozef :

Požiadal starostu obce, aby na najbližšie zasadnutie obecného zastupiteľstva do materiálov boli zahrnutí všetci dlžníci, čo majú pozdĺžnosti voči obci (smeti, daň, nájomné, nedoplatky za psov, atď. )

Záver rokovania obecného zastupiteľstva v Krížovej Vsi ukončil starosta obce, ktorý prítomným poďakoval za účasť na OZ a rokovanie ukončil.

Jozef Grivalský

Starosta obce

Overovatelia :

p. Jakub Horváth

p. Jozef Hangurbadžo